**IV ERANSKINA: IKASTETXEA ETA GAITASUNEN GARAPENA**

beharrezkoa da **ardatza egoera errealetan duten eta ezagutza eguneroko arazo garrantzitsuekin lotzen duten jarduerak proposatzea.**

**Gaitasun-ekintza** zera da: bere konplexutasunagatik, dauden baliabideak modu integratuan abiaraztea eskatzen duten **arazo-egoerak ebaztea**.

Adierazpenezko, prozedurazko eta jarrerazko **edukiak** ezinbesteko baliabideak dira arazo-egoerak konpontzeko.

**Ikastetxeari dagokio:**

**oinarrizko gaitasunen garapena** eragitea, **ikaskuntza esanguratsuaren eta garrantzitsuaren** bidez.

**Irakasleen zeregina ikasleen** ikaskuntza tutorizatzea da.

Ikasle bakoitzaren **ikasketa-prozesuak diseinatu, planifikatu, antolatu, suspertu, lagundu, ebaluatu eta bideratu** behar ditu, baina giro atsegin batean, hots, ikasleak probak egiteko, huts egiteko, eta beren ezagutza berriz elikatzeko eta eraikitzeko aske eta seguru sentituko diren giroan.

**Ikasle bakoitza bere ikaskuntzaren subjektu aktiboa** da.

Ezagutzaren bilaketa-, ikerketa-, esperimentazio-, hausnarketa-, aplikazio- eta komunikazio-prozesuak **gauzatu behar ditu**, bere pentsamendu-eskemak eraikitzeko helburuarekin.

**Zereginak benetakoak izango dira** errealitate sozialarekin lotzen badira; horretarako litekeena da eskolak antolaketa malgua eta sormenezkoa eduki behar izatea.

**Erronka didaktikoa kulturaren bizipena esanguratsu bihurtuko duten ikaskuntza-testuinguruak prestatzean** datza. Horregatik, ikaskuntza-mota garrantzitsuena **errealitatea begiratzeko eta hartan esku hartzeko askotariko moduak garatzea da.**

**Berdinen arteko lankidetza** oso estrategia didaktiko baliagarria da **gaitasunen osagai kognitiboak eta emozioei eta jarrerei dagozkienak garatzeko.**

**Taldea aberasteko** estrategia da, barne hartzen dituelako entzutea, elkarrizketa, desadostasuna, elkarrenganako errespetua eta taldearen onura lortzeko parte-hartzaile bakoitzaren ezaugarri onenak emateko aukera.

**Ikasleen ebaluazioa** funtsean **prestakuntzakoa da.** Ikasle bakoitzari, zer eta nola ari den ikasten jakinarazi eta hausnarrarazi behar dio, bai eta etorkizunean nola egin behar duen jakiteko laguntza eman ere.

Ebaluazioak **adierazi behar du ikasle bakoitza nola ari den garatzen** bizitzan modu autonomoagoan eta eraginkorragoan jardutea ahalbidetzen dioten **gaitasunak.** Ebaluazioa **ikaskuntzarako tresna eta aukera da,** aldi berean.